
J e g y z ő k ö n y v

Készült Bácsalmás Város Önkormányzata Képviselő-testületének 2015. július 29-én, 14.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Tóth Árpád alpolgármester, dr. Bakó Mária Lujza, Csémy László, Légrádi Mária, Schaffer Tünde és Turcsányi Csaba képviselők (6);

Patocskai Ibolya jegyző, Farkas Zoltánné szociális és hatósági osztályvezető, Horváth István pénzügyi, beruházási és üzemeltetési megbízott osztályvezető, dr. Párczen Zoltán igazgatási és jogi ügyintéző, Prikidánovics Antal oktatási, fejlesztési és gazdálkodási ügyintéző, Keresztesy Csaba városüzemeltetési ügyintéző, Kozák Gáborné, a Bácsalmási Járási Hivatal vezetőjének helyettese, valamint a 4. napirendi pontnál dr. Peret Adrian Dumitru fogorvos és neje, dr. Peret Laura (9);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Németh Balázs polgármester, Márai András és Nagy Gábor képviselő (3).
Tóth Árpád alpolgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő jelen van (67 %). Elmondja, hogy a mai ülést Németh Balázs polgármester távollétében ő fogja levezetni. Jegyzőkönyv-hitelesítőknek Légrádi Mária és Turcsányi Csaba képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

212/2015. (VII. 29.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Légrádi Mária és Turcsányi Csaba képviselőket jelöli ki jegyzőkönyv-hitelesítőknek.

Tóth Árpád alpolgármester a kiegészített napirendet tartalmazó meghívó szerint javasolja megtárgyalni a napirendi pontokat, majd – más indítvány nem lévén – a javaslatának az elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
213/2015. (VII. 29.) Bácsalmás v. öh.
Napirend megállapítása 
Határozat
I.
Bácsalmás Város Önkormányzatának Képviselő-testülete a 2015. július 29-i rendkívüli ülésén a következő napirendi pontokat tárgyalja meg:

1. A lakások és helyiségek bérletéről és elidegenítéséről szóló 13/2014. (VI. 27.) önkormányzati rendelet módosítása (1. sz. előterjesztés)
2. A közútkezelői hatáskörök átruházásáról szóló rendelet megalkotása (2. sz. előterjesztés)
3. Köznevelési intézmények működtetéséhez hozzájárulás megfizetésének vállalása (3. sz. előterjesztés)
4. A bácsalmási II. számú fogászati szolgálat működtetése (4. sz. előterjesztés)
5. Kollégiumi szálláshelyek felújítása (5. sz. előterjesztés)
6. A Bácsalmás, Hősök tere 4. sz. alatti épület homlokzat-felújítása (6. sz. előterjesztés)
7. Az ifjúsági tábor Magyar Honvédség részére történő átadása (7. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
A lakások és helyiségek bérletéről és elidegenítéséről szóló 13/2014. (VI. 27.) önkormányzati rendelet módosítása 

(Az 1. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét.
Légrádi Mária képviselő nem támogatja azt, hogy az önkormányzati lakás bérlője albérletbe adhassa a bérlakást.
Tóth Árpád alpolgármester kijelenti, hogy üzlethelyiségről van szó.

Patocskai Ibolya jegyző felhívja a figyelmet arra, hogy a szabályozás helyiségbérletet érint; a bérlő a tulajdonos hozzájárulásával adhatja albérletbe az önkormányzati helyiséget. 
Tóth Árpád alpolgármester – több hozzászólás nem lévén – a rendelet előterjesztés szerinti módosítását szavazásra bocsátja.

A képviselő-testület egyhangúlag (6 igen szavazattal) az alábbi rendeletet alkotja:
Bácsalmás Város Önkormányzata Képviselő-testületének

14/2015. (VII. 30.) önkormányzati rendelete

a lakások és helyiségek bérletéről és elidegenítéséről szóló 13/2014. (VI. 27.) önkormányzati rendelet módosításáról
Bácsalmás Város Önkormányzatának Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. tv. 3. § (1), (2), 4. § (3), 12. § (5), 19. § (1)-(2), 20. § (3), 21. § (6), 23. § (3), 33. § (3), 34. § (1), (3), 54. § (1)-(2), 68. § (2), 84. §. (1), (2) bekezdéseiben kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. §

A lakások és helyiségek bérletéről és elidegenítéséről szóló 13/2014. (VI. 27.) önkormányzati rendelet 32. §-a helyébe az alábbi rendelkezés lép:

„ 32. §

A bérlő a helyiség bérleti jogát a bérbeadó hozzájárulásával másra átruházhatja, elcserélheti, vagy a helyiséget albérletbe adhatja. Az erre vonatkozó szerződést írásba kell foglalni. „
2. §

Záró rendelkezések

Ez a rendelet 2015. július 30-án 16.00 órakor lép hatályba.

2. napirendi pont
A közútkezelői hatáskörök átruházásáról szóló rendelet megalkotása 

(A 2. sz. előterjesztés a jegyzőkönyv melléklete.)
Patocskai Ibolya jegyző ismerteti az előterjesztés lényegét.
Schaffer Tünde képviselő a hatáskör képviselő-testülethez való telepítésének célja felől érdeklődik.

Tóth Árpád alpolgármester nem tud válaszolni. Az előterjesztett rendelettervezet elfogadását szavazásra bocsátja.

A képviselő-testület egyhangúlag (6 igen szavazattal) az alábbi rendeletet alkotja:

Bácsalmás Város Önkormányzata Képviselő-testületének
15/2015. (VII. 30.) önkormányzati rendelete

a közútkezelői hatáskörök átruházásáról

Bácsalmás Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13 § (1) bekezdés 2) pontjában meghatározott feladatkörében eljárva a következőket rendeli el:

1. §

Bácsalmás Város Önkormányzatának Képviselő-testülete a közúti közlekedésről szóló 1988. évi I. törvény 3. § (2) bekezdésében, 7. § (3) bekezdésében, 12. § (5) bekezdésében, 14. § (1) bekezdés a) pontjában, 34. § (3) bekezdésében, (4) (5) és (6) bekezdésében, 35. § és 36. § (1) bekezdésében, (3) és (4) bekezdésében, 37. § (1) (2) és (3) bekezdésében, 39. § (1) bekezdésében, 41. § (1) és (2) bekezdésében, 42. § (3) bekezdésében, 42/A. § (1) és (2) bekezdésében, 43. § (1) bekezdésében meghatározott hatásköreit a jegyzőre ruházza át.

2. §

Ez a rendelet a kihirdetését követő napon lép hatályba.

3. napirendi pont
Köznevelési intézmények működtetéséhez hozzájárulás megfizetésének vállalása 

(A 3. sz. előterjesztés a jegyzőkönyv melléklete)
Prikidánovics Antal oktatási, fejlesztési és gazdálkodási ügyintéző emlékeztet arra, hogy a képviselő-testület kétszer tárgyalt e témakörről már ebben az évben. Ismerteti az előterjesztés lényegét, felhívva a figyelmet arra, hogy a hozzájárulás összege nem módosult. Hozzáteszi, hogy ha nem vállalja az önkormányzat a hozzájárulás megfizetését, vagy nem nyilatkozik, akkor a működtetés visszaszáll rá. 
Dr. Bakó Mária Lujza képviselő az előterjesztést támogatja.

Tóth Árpád alpolgármester érdeklődik, hogy a környékükön van-e önkormányzat által működtetett iskola.

Prikidánovics Antal oktatási, fejlesztési és gazdálkodási ügyintéző igennel válaszol, és Madarasra utal.

Tóth Árpád alpolgármester az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
214/2015. (VII. 29.) Bácsalmás v. öh.
Köznevelési intézmények működtetéséhez 

hozzájárulás megfizetésének vállalása 
Határozat
Bácsalmás Város Önkormányzatának Képviselő-testülete az Nkt. 74. §. (6) bekezdésében foglaltak alapján az önkormányzat rendelkezésére álló saját és átengedett bevételek terhére a saját tulajdonában álló – az állami intézményfenntartó központ által fenntartott köznevelési intézmény feladatainak ellátását szolgáló – ingó és ingatlan vagyon állami intézményfenntartó központ általi működtetéséhez megállapított hozzájárulás megfizetését vállalja.

Hozzájárulás összege: 4.111.000 Ft/hó

Hozzájárulás fizetésének időtartama: 2015. szeptember 1. – 2019. augusztus 31.

Határidő: azonnal

Felelős: Németh Balázs polgármester
Operatív felelős: Prikidánovics Antal oktatási, fejlesztési és gazdálkodási üi.
A határozatról értesül: 

- kivonattal:
1. Németh Balázs polgármester



2. Patocskai Ibolya jegyző



3. Horváth István PBÜ mb. osztályvezető



4. Prikidánovics Antal ügyintéző
4. napirendi pont
A bácsalmási II. számú fogászati szolgálat működtetése 

(A 4. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét. Kéri, hogy először az I. számú határozati javaslatról szavazzanak, amelynek elfogadását szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
215/2015. (VII. 29.) Bácsalmás v. öh.
A bácsalmási II. számú 
fogászati szolgálat működtetése
Határozat
1.
Bácsalmás Város Önkormányzatának Képviselő-testülete megállapítja, hogy a 202/2015. (VII. 09.) Bácsalmás v. öh. sz. határozatában a bácsalmási II. számú fogorvosi szolgálat működtetésére kiírt pályázat nyertesével: dr. Nazem Behnam Debrecen, Nagyerdei krt. 70. I/5 szám alatti lakossal a határozat 2. számú pontjában előírt tárgyalások az orvos oldalán fennálló okok miatt (2015. július 11-től többszöri keresésre sem vette fel az önkormányzattal a kapcsolatot) megszakadtak, a feladat-ellátási szerződés megkötésére nem kerülhetett sor. 

2.
 Az 1. pontban szereplő okok miatt, valamint a betegellátás folyamatosságának biztosítása érdekében Bácsalmás Város Önkormányzata nem kíván a szolgálat működtetésére feladat-ellátási szerződést kötni dr. Nazem Behnammal. 
Határidő: azonnal 

Felelős: Németh Balázs polgármester 

Operatív felelős: Farkas Zoltánné szociális és hatósági osztályvezető

A határozatról értesül: 

- kivonattal:
1. Németh Balázs polgármester



2. Patocskai Ibolya jegyző



3. Farkas Zoltánné szociális és hatósági osztályvezető



4. Horváth István PBÜ. mb. osztályvezető



5. dr. Nazem Behnam, Debrecen, Nagyerdei krt. 70. I/5. sz. 

Dr. Peret Adrian Dumitru és dr. Peret Laura csatlakoznak a jelenlévőkhöz.

Tóth Árpád alpolgármester a terveik felől kérdezi dr. Peret Adrian Dumitrut. 
Dr. Peret Adrian Dumitru fogorvos elmondja, hogy hosszú távú terveik vannak. Ő már nem vágyik tumultusra. Három éve Magyarországon laknak, magyar állampolgárok. A nagyváradi praxisukat térítésmentesen átadják. A bácsalmási praxist egyéni vállalkozóként működtetné. A fogorvosi rendelő melletti szolgálati lakás rendbetételét kéri. 
Schaffer Tünde képviselő a doktornő szakterülete felől érdeklődik.

Dr. Peret Laura kijelenti, hogy ő is fogorvos.
Tóth Árpád alpolgármester érdeklődik, hogy a házaspár két praxist is tudna-e működtetni.

Dr. Peret Adrian Dumitru fogorvos kijelenti, hogy hosszú távon mindenre nyitottak.
Schaffer Tünde képviselő megjegyzi, hogy a környékbeli településeken keresnek fogorvosokat. 
Farkas Zoltánné szociális és hatósági osztályvezető elmondja, hogy Kunbaja már a segítségüket kérte helyettesítésben.
Dr. Peret Adrian Dumitru fogorvos nem tudja elfogadni azt, hogy fogszabályozás folyjon a rendelőben.

Farkas Zoltánné szociális és hatósági osztályvezető kijelenti, hogy Kajtor doktornő fogszabályozása Turai doktor beleegyezésével kerülhetett a rendelőbe. Jelenleg praxisváltás van. A szerződésben szerepeltethetik, hogy a feladat-ellátási szerződés aláírását követő 5 napon belül 60 napos határidővel felmondják a Pro Dentes Bt-vel kötött szerződést.
Dr. Peret Adrian Dumitru fogorvos megjegyzi, hogy saját felszerelései is vannak. A szerződéstervezethez más kifogása nincs.

Tóth Árpád alpolgármester kijelenti, hogy az önkormányzat más helyiséget is tud biztosítani a fogszabályozáshoz, amelyet viszont a Pro Dentes Bt.-nek kellene berendezni.

Dr. Peret Adrian Dumitru fogorvos szerint meg kell nézniük, hogy a minimumfeltételek teljesítéséhez az eszközpark rendelkezésre áll-e. 

Tóth Árpád alpolgármester kijelenti, hogy az eszközleltár a korábbi és a mostani szerződés mellékletét képezi.
Farkas Zoltánné szociális és hatósági osztályvezető szerint az ÁNTSZ hamarosan megjelenik, és ha előírása lesz a minimumfeltételek biztosítása tekintetében, annak az önkormányzat eleget fog tenni.

Dr. Bakó Mária Lujza képviselő kérdezi a házaspárt, hogy vannak-e gyerekeik.

Dr. Peret Adrian Dumitru fogorvos kijelenti, hogy még nincsenek gyerekeik.

Tóth Árpád alpolgármester ígéretet tesz arra, hogy augusztus végéig az önkormányzat igyekszik rendbe tenni a szolgálati lakást, akkorra az ingatlan javarésze lakható állapotban lesz. 
Patocskai Ibolya jegyző megjegyzi, hogy az ingatlan nagy területű, két lakást magába foglaló épület. 

Farkas Zoltánné szociális és hatósági osztályvezető javasolja, hogy 

· a szerződésekben a rendelési idő napi felosztását ne szerepeltessék;
· az előszerződés 2.4. pontja, a feladat-ellátási szerződés 5. pontja a következő mondattal egészüljön ki: „A helyettesítés helye: Bácsalmás, Hősök tere 14. sz. alatti fogorvosi rendelő.”;

· az előszerződés 2.7. pontja, a feladat-ellátási szerződés 8. pontja egészüljön ki a következő bekezdéssel: „Megbízott kötelezettséget vállal arra, hogy e feladat-ellátási szerződés aláírását követő 5 napon belül felbontja a szerződést 60 napos határidővel a Pro Dentes Bt-vel a fogszabályozásra vonatkozóan.”;
· a feladat-ellátási szerződésben az „előszerződés” helyett „szerződés” kifejezés szerepeljen.

Schaffer Tünde képviselő érdeklődik, hogy a megkezdett fogszabályozási ellátások befejezésére hol fog sor kerülni.
Farkas Zoltánné szociális és hatósági osztályvezető kijelenti, hogy a doktornő Baján rendel.
Dr. Peret Adrian Dumitru fogorvos megjegyzi, hogy minden nap fog rendelést tartani. 

Tóth Árpád alpolgármester kérdezi a fogorvost, hogy az osztályvezető által említett javaslatokat elfogadja-e.

Dr. Peret Adrian Dumitru fogorvos igennel válaszol.

Farkas Zoltánné szociális és hatósági osztályvezető tájékoztatásul elmondja, hogy dr. Peret Adrian Dumitru jogásszal nézeti át a szerződést aláírás előtt.
Dr. Peret Adrian Dumitru fogorvos a szerződés átvizsgáltatását azzal indokolja, hogy a magyar jogrendszert nem ismerik, Magyarországon nem dolgoztak még fogorvosként.

Patocskai Ibolya jegyző kéri a fogorvost, hogy a szerződéstervezetet minél előbb nézesse át jogásszal, és ha megfelelő a szövegezése, aláírtan küldje vissza hozzájuk. 

Tóth Árpád alpolgármester az előterjesztés határozati javaslatának az elfogadását – az osztályvezető javaslatainak a figyelembevételével – szavazásra bocsátja.
A képviselő-testület egyhangúlag (6 igen szavazattal) a következő határozatot hozza:
216/2015. (VII. 29.) Bácsalmás v. öh.

A bácsalmási II. számú fogászati szolgálat 

működtetésére vonatkozó előszerződés 

és feladat-ellátási szerződés jóváhagyása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a bácsalmási II. számú fogorvosi szolgálat működtetésére előszerződést, majd a praxisjogot engedélyező határozat jogerőre emelkedését követően feladat-ellátási szerződést köt dr. Peret Adrian Dumitru (Nagyvárad, 1967. 10. 08., anyja neve: Dumitriu Cornélia) 4119 Váncsod, Kossuth Lajos utca 12. szám alatti lakossal. A feladat-ellátási szerződést a szerződő felek 2015. 09. 01. napjától határozatlan időre kötik.

2.
A Képviselő-testület az előterjesztés szerinti előszerződés és feladat-ellátási szerződés tervezetét az alábbiak szerint módosítja:

a)
a szerződésekben a rendelési idő napi felosztása ne szerepeljen;

b)
 az előszerződés 2.4. pontja, a feladat-ellátási szerződés 5. pontja a következő mondattal egészüljön ki: „A helyettesítés helye: Bácsalmás, Hősök tere 14. sz. alatti fogorvosi rendelő.”;

c)
az előszerződés 2.7. pontja, a feladat-ellátási szerződés 8. pontja egészüljön ki a következő bekezdéssel: „Megbízott kötelezettséget vállal arra, hogy e feladat-ellátási szerződés aláírását követő 5 napon belül felbontja a szerződést 60 napos határidővel a Pro Dentes Bt-vel a fogszabályozásra vonatkozóan.”;

d)
a feladat-ellátási szerződésben az „előszerződés” helyett „szerződés” kifejezés szerepeljen.

3.
A Képviselő-testület felhatalmazza Németh Balázs polgármestert (távollétében Tóth Árpád alpolgármestert) a jelen határozat 1. melléklete szerinti előszerződés, valamint a határozat 2. melléklete szerinti feladat-ellátási szerződés aláírására.

Határidő: azonnal 

Felelős: Németh Balázs polgármester és

              Patocskai Ibolya jegyző

Operatív felelős: Farkas Zoltánné szociális és hatósági osztályvezető

A határozatról értesül: 

- kivonattal:
1. Németh Balázs polgármester



2. Patocskai Ibolya jegyző



3. Farkas Zoltánné szociális és hatósági osztályvezető


4. Horváth István PBÜ mb. osztályvezető



5. dr. Peret Adrian Dumitru (4119 Váncsod, Kossuth Lajos u. 12.)

Farkas Zoltánné szociális és hatósági osztályvezető, dr. Peret Adrian Dumitru és dr. Peret Laura elhagyják az üléstermet.

Dr. Bakó Mária Lujza képviselő szerint a lakásfelújításhoz szükséges forrást a testületnek biztosítani kell. Úgy hallotta, hogy a szennyvízcsatornázásnál dolgozók eléggé lelakták az épületet. 
Tóth Árpád alpolgármester kijelenti, hogy forrásbiztosításra nincs szükség, mert a lakásalap a fedezet. 

Patocskai Ibolya jegyző érdeklődik, hogy a szolgálati lakásban milyen felújítási munkálatokat kell elvégezni. 

Keresztesy Csaba városüzemeltetési ügyintéző kijelenti, hogy fel kell újítani az egyik szoba parkettáját, amely a megvételkor is ilyen állapotban volt már, festés-mázolásra van szükség, az elektromos hálózatot kell átnézni, ill. a konvektorokat is fel kell újítani. 
5. napirendi pont

Kollégiumi szálláshelyek felújítása 

(Az 5. sz. előterjesztés a jegyzőkönyv melléklete.)
Tóth Árpád alpolgármester elmondja, hogy a kollégiumi szálláshelyek felújítása az országhatáron létesítendő ideiglenes kerítés építésével is összefügg. Hétfőn helyszíni szemlét tartottak az illetékesek Bácsalmáson, két objektumot választottak ki a katonák elhelyezésére: a kollégiumot, ill. a régi rakétakilövő területét. A gimnáziumi udvar hátsó részén alakítanák ki az ellátó bázist, tábori konyhát stb. 

Tóth Árpád alpolgármester – több hozzászólás nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) a következő határozatot hozza:

217/2015. (VII. 29.) Bácsalmás v. öh.
Kollégiumi szálláshelyek felújítása 
Határozat
Bácsalmás Város Önkormányzatának Képviselő-testülete úgy dönt, hogy a kollégiumban 35 fő részére szükséges szálláshely felújításához, az általános tartalék terhére biztosítja a szükséges 884.707,- Ft fedezetet.

Határidő: azonnal 

Felelős: Németh Balázs polgármester
Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István megbízott PBÜ osztályvezető



4. Keresztesy Csaba városüzemeltetési ügyintéző

6. napirendi pont
A Bácsalmás, Hősök tere 4. sz. alatti épület homlokzat-felújítása 

(A 6. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét. A tetőhéjazat (palafedés) felújítását is szükségesnek tartja. A képviselők véleményét kéri arról, hogy melyik három kivitelezőtől kérjenek árajánlatot.
Légrádi Mária képviselő az előterjesztésben jelzett 2., 3. és 4. kivitelezőtől javasol árajánlatot kérni.

Schaffer Tünde képviselő a 4., 5. és 6. gazdasági szereplőtől javasolja árajánlat bekérését.

Turcsányi Csaba képviselő javasolja, hogy mind a 6 kivitelezőtől kérjenek árajánlatot.

Tóth Árpád alpolgármester határozati javaslatként ismerteti az alábbi határozatban foglaltakat, melynek elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
218/2015. (VII. 29.) Bácsalmás v. öh.
Hősök tere 4. sz. alatti épület 

homlokzat- és tetőhéjazat-felújítása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás, Hősök tere 4. sz. alatti épület tatarozási munkálatainak elvégzésére (amely magában foglalja a homlokzat- és tetőhéjazat-felújítást) az alábbi kivitelezőktől kér árajánlatot:
a) 
Bácsalmási Önkormányzati Közszolgáltatási Közhasznú Nonprofit Kft. (6430 Bácsalmás, Bezdán u. 10.)
b)
Szabó Béla egyéni vállalkozó (6430 Bácsalmás, Kossuth u. 106.)
c)
Szalonnás Zoltán (6430 Bácsalmás, Szt. János u. 53.)
d)
Rákos Zoltán (6430 Bácsalmás, Huszár u. 8.)
e)
Bácska–Renova Bt. (6430 Bácsalmás, Rudics u. 3.)
f)
Taskó Attila (6430 Bácsalmás, Toldi u. 18.)
2.
A Képviselő-testület az árajánlatok beadásának határidejeként 2015. augusztus 10-ét, a kivitelezési munkák befejezésének határidejeként 2015. szeptember 30-át határozza meg.

Határidő: árajánlatkérésre azonnal 

Felelős: Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István megbízott PBÜ osztályvezető



4. Keresztesy Csaba városüzemeltetési ügyintéző
7. napirendi pont
Az ifjúsági tábor Magyar Honvédség részére történő átadása 

(A 7. sz. előterjesztés a jegyzőkönyv melléklete.)
Tóth Árpád alpolgármester ismerteti az előterjesztés lényegét.
Patocskai Ibolya jegyző hozzáteszi, hogy a polgárvédelmi szövetséggel kötött megállapodás módosulni fog. Az önkormányzatnak hozzá kell járulnia ahhoz, hogy a polgárvédelmi szövetség továbbadhassa az ingatlant. 
Tóth Árpád alpolgármester kijelenti, hogy az állagmegóvás érdekében a tulajdonos részéről szeretné látni a honvédség és a polgárvédelmi szövetség közötti szerződést. 

Schaffer Tünde képviselő szerint a bérleményért továbbra is az felel, aki az ingatlanhasználatra szerződést kötött az önkormányzattal.
Tóth Árpád alpolgármester kijelenti, hogy a polgárvédelmi szövetségnek nincs apparátusa, szervezete az ingatlanhasználat ellenőrzéséhez.
Patocskai Ibolya jegyző elmondja, hogy először háromoldalú szerződés kötése került szóba, de a polgárvédelmi szövetséggel kötött megállapodás átnézése után arra jutottak, hogy az előterjesztés szerinti megoldás a legjobb.
Csémy László képviselő szerint az önkormányzat érdekeit kell szem előtt tartaniuk.
Tóth Árpád alpolgármester kijelenti, hogy rendkívüli helyzetben vannak, háromoldalú szerződéskötéssel kell bebiztosítaniuk magukat, az állagmegóvás fontos kérdés. 
Légrádi Mária képviselő szerint logikus lenne az iménti felvetés, ha nem fogadták volna el a lakásrendelet módosítását.

Tóth Árpád alpolgármester kijelenti, hogy nem bérbeadásról, hanem használatról van szó.

Kozák Gáborné, a Bácsalmási Járási Hivatal vezetőjének helyettese az illetékesek hétfői nyilatkozatára utal, miszerint teljes körű állapotfelmérés lesz, az ingatlan visszaadására az eredeti állapotnak megfelelően fog sor kerülni, ill. kártérítési felelősséget is vállalnak.
Tóth Árpád alpolgármester biztosítékot szeretne.

Schaffer Tünde képviselő szerint nincs választási lehetőségük. Kérdezi, hogy mikor kapta meg a polgárvédelmi szövetség az ingatlant. 

Patocskai Ibolya jegyző kijelenti, hogy 2007-ben kapta meg a polgárvédelmi szövetség az ifjúsági tábort használatra. 
Schaffer Tünde képviselő szerint a polgárvédelmi szövetségé a felelősség a terület továbbadása esetén is.

Tóth Árpád alpolgármester úgy gondolja, hogy egy önkormányzati ingatlant nem adhatnak így oda.

Dr. Bakó Mária képviselő megjegyzi, hogy a fegyveres erőknél fegyelem van.

Légrádi Mária képviselő szerint nincsenek abban a helyzetben, hogy biztosítékot kérjenek.

Tóth Árpád alpolgármester kijelenti, hogy a polgárvédelmi szövetség illetékese a táborműködés felügyeletének érdekében háromoldalú szerződés megkötését javasolja.
Schaffer Tünde képviselő a hozzájárulás megadását javasolja. Amíg nem ismerik meg a szerződéstervezetet, addig nincs miről beszélniük.
Tóth Árpád alpolgármester felhívja a figyelmet arra, hogy önkormányzati tulajdonról van szó.

Dr. Bakó Mária Lujza képviselő kijelenti, hogy ez már szőrszálhasogatás.
Légrádi Mária képviselő az előterjesztés határozati javaslatának az elfogadását javasolja, amelyet azzal indokol, hogy nincsenek abban a helyzetben, hogy feltételeket szabjanak.
Dr. Bakó Mária képviselő a szavazást sürgeti.
Tóth Árpád alpolgármester rövid szünetet rendel el.
A képviselő-testület 15 óra 18 perctől 15 óra 21 percig szünetet tart, majd azt követően folytatja munkáját.

Tóth Árpád alpolgármester elmondja, hogy a szünetben telefonon beszélt a polgárvédelmi szövetség képviselőjével, aki elmondta, hogy nem ragaszkodnak háromoldalú szerződés kötéséhez. A tábor működését viszont figyelemmel kell kísérniük.
Kozák Gáborné, a Bácsalmási Járási Hivatal vezetőjének helyettese kijelenti, hogy telefonon egyeztetett az alezredessel, aki elmondta, hogy a Honvédelmi Zrt. fogja elkészíteni és megkötni a megállapodást, amelynek módosítására lehetőség van; kihangsúlyozta, hogy az eredeti állapotot visszaállítják káresemény esetén.

Tóth Árpád alpolgármester visszavonja a javaslatát, majd az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
219/2015. (VII. 29.) Bácsalmás v. öh.

Az ifjúsági tábor Magyar Honvédség 

részére történő átadása 
Határozat
1.
Bácsalmás Városi Önkormányzatának Képviselő-testülete (a továbbiakban: Képviselő-testület) a Bács-Kiskun Megyei Polgárvédelmi Szövetséggel (6000 Kecskemét, Deák F. tér 3.) kötött – ifjúsági tábor használatára vonatkozó megállapodás 10. pontja első mondatát a módosított lakásrendelet 32. §-a szerint módosítja: „Használó az ingatlan − a tulajdonos önkormányzat előzetes hozzájárulásával – bérleti jogát másra átruházhatja, elcserélheti, vagy a helyiséget albérletbe adhatja.”

2. 
A Képviselő-testület felkéri a jegyzőt, hogy a megállapodás módosítását készítse elő, egyben felhatalmazza a polgármestert a megállapodás aláírására.

3.
A Képviselő-testület hozzájárul ahhoz, hogy a Bács-Kiskun Megyei Polgárvédelmi Szövetség a Magyar Honvédség számára használatra átengedje a részére bérbe adott ifjúsági tábort.

Határidő:
a lakások és helyiségek bérletéről és elidegenítéséről szóló 14/2015. (VII. 30.) önkormányzati rendelet hatálybalépését követően azonnal
Felelős: Németh Balázs polgármester
Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István megbízott PBÜ osztályvezető



4. Keresztesy Csaba városüzemeltetési ügyintéző

- levélben:
Bács-Kiskun Megyei Polgárvédelmi Szövetség 

(6000 Kecskemét, Deák Ferenc tér 3.)

Tóth Árpád alpolgármester – több napirendi pont nem lévén – megköszöni a részvételt, és az ülést 15 óra 30 perckor berekeszti.
K. m. f.

Németh Balázs polgármester távollétében:


Tóth Árpád
Patocskai Ibolya

alpolgármester
jegyző


Légrádi Mária
Turcsányi Csaba

képviselők, jegyzőkönyv-hitelesítők

Melléklet Bácsalmás Város Önkormányzatának Képviselő-testülete 23/2015. számú, 

2015. július 23-án megtartott nyílt ülésének jegyzőkönyvéhez
1. melléklet a 216/2015. (VII. 29.) Bácsalmás v. öh. jelölésű határozathoz
FELADAT-ELLÁTÁSI  ELŐSZERZŐDÉS

Amely létrejött egyrészről Bácsalmás Város Önkormányzat /6430 Bácsalmás, Gr. Teleki u. 4-8. sz. képviselő: Németh Balázs polgármester/ mint Megbízó másrészről

Dr. Peret Adrian Dumitru egészségügyi egyéni vállalkozó (szül. Nagyvárad, 1967.10.08. anyja neve: Dumitriu Cornélia , eüi. váll. ig. száma: 43484494

adószáma: 67125760236 fogorvosi alapnyilvántartási sorszáma:A/79417, orvosi pecsétszám:79417, a Magyar Orvosi Kamara tagja,  Váncsod, Kossuth u. 12. sz. alatti lakos, mint Megbízott között a mai napon az alábbiak szerint:

l.) Szerződő felek megállapodnak abban, hogy Dr. Peret Adrian Dumitru (praxisjogot megszerezni kívánó orvos) praxisjogának megszerzése esetén a bácsalmási II. számú fogászati körzetre vonatkozóan  a praxis működtetésére feladat-ellátási szerződést kötnek. 

2.) A későbbi időpontban megkötendő feladat-ellátási szerződés az alábbi feltételeket tartalmazza: 

2.1. Megbízott vállalja területi ellátási kötelezettséggel szerződés l. számú mellékletében meghatározott, a bácsalmási II. számú fogászati körzetben a felnőtt lakosság fogászati egészségügyi alapellátás biztosítását, a szolgálat működtetését. 

Megbízó tájékoztatja Megbízottat, hogy az ellátási területből Mátételke bármikor kiválhat, Mátételkei Önkormányzat Képviselő-testületének döntése szerint. Tekintettel arra, hogy e változás lehetőségéről a szerződés megkötések előtt tájékoztattuk a Megbízottat Mátételke kiválása esetén Megbízottat a körzet területének módosításából eredően kártalanítási kötelezettség nem terheli.  

2.2. A személyes ellátásra kötelezett orvos: Dr. Peret Adrian Dumitru (sz. Nagyvárad, 1967.10.08. anyja neve: Dumitriu  Cornélia, oklevél szám 378, képesítés: fogorvos, fogorvosok alapnyilvántartásában A/79417. sorszámú, , pecsétszám: 79417)., aki , mint egészségügyi egyéni vállalkozó egészségügyi tevékenységét vállalkozása  nevében és felelősségére végzi.

2.3. Megbízottat ügyeletben való részvételi kötelezettség nem terheli. 
2.4.A Megbízott a helyettesítéséről és a helyettes díjazásáról maga gondoskodik. 

Megbízott helyetteseként: Dr. Bokros Valériát / orvosi dipl. száma: F-3/l98l.O.E.sz., szakorvosi bizonyítvány száma: 9l/l987 (fog és szájbetegségek), Orvosok Országos Nyilvántartásában 37966 szám alatt szerepel. Nevezett a Magyar Orvosi Kamara tagja. / jelöli meg. A helyettesítés helye: Bácsalmás, Hősök tere 14. sz. alatti fogorvosi rendelő. 
2.5. Megbízott a fogorvosi feladatokat asszisztens közreműködésével végzi, díjazásáról Megbízott gondoskodik.  Az asszisztens helyettesítéséről és a helyettes díjazásáról Megbízott gondoskodik. Asszisztensként és az asszisztens helyetteseként csak olyan személy alkalmazható, aki megfelel e feladatkörre előírt személyi feltételeknek.  

2.6. Megbízott fogászati alapellátási tevékenységét a mindenkor hatályos jogszabályi, szakmai és szakhatósági rendelkezéseknek megfelelően és az etikai magatartásra irányadó egyéb normák betartása mellett teljesíti. Vezeti a jogszabályokban előírt nyilvántartásokat és eleget tesz jelentési kötelezettségeinek. 
2.7. A kötelező rendelési idő heti 30 óra, a rendelés helye: Bácsalmás, Gr. Teleki u. 12. sz. alatti fogászati rendelő. A rendelési időt meghatározásánál figyelembe kell venni, hogy hetente egy napon 4 órában (jelenleg csütörtökön délután 14 órától) fogszabályozást biztosító egészségügyi  szolgáltató rendel. 
Rendelési idő: heti 30 óra.
A későbbiek során a rendelési idő a szerződés módosítása nélkül, az önkormányzathoz, ill. a praxisengedélyt kiadó hatósághoz történő bejelentéssel változtatható, azonban a heti kötelező óraszámot teljesíteni kell.  

Megbízott kötelezettséget vállal arra, hogy e feladat-ellátási szerződés aláírását követő 5 napon belül felbontja a szerződést 60 napos határidővel a Pro Dentes Bt-vel a fogszabályozásra vonatkozóan.
A későbbiek során a rendelési idő a szerződés módosítása nélkül, a város polgármesterének hozzájárulásával változtatható, azonban a heti kötelező óraszámot teljesíteni kell. 
2.8. A Megbízott köteles az önkormányzatnak írásban bejelenteni, ha magánrendelést is tart. A rendelési idő kifüggesztésekor a magánrendelés és az OEP által finanszírozott rendelési időt jól láthatóan el kell különíteni, ezen elkülönítést a páciensek részére egyértelművé kell tenni.
2.9 Megbízott bácsalmási II. számú fogászati szolgálat működtetéséhez Megbízottnak) térítésmentesen használatba adja a Megbízott tulajdonát képező Bácsalmás, Gr. Teleki u. 12. szám alatti ingatlanban lévő fogorvosi rendelőt és az ahhoz kapcsolódó egyéb helyiségeket. Megbízó a rendelőben lévő berendezési tárgyakat, orvosi műszereket, szakmai fogyóeszközöket (a szakmai minimumfeltételeknek megfelelően) a Megbízó használatába adja. Az eszközök átadásáról leltárt kell készíteni. 
2.10) Megbízott kötelezettséget vállal arra, hogy részt vesz a részére használatra átadott eszközök leltározásában, melynek módját a Megbízó leltározásra vonatkozó szabályzata tartalmazza. A szerződés felbontása, megszűnése esetén a leltár szerinti ingó és ingatlan vagyont Megbízott köteles rendeltetésszerű használatra alkalmas állapotban az önkormányzatnak visszaadni. A visszaadott tárgyakról leltárt kell felvenni. Az eszközök Megbízottnak történő használatba adását követően a gépek, eszközök karbantartása, pótlása,- a fogászati kezelőegység és kézi darabjai (turbina, könyök, egyenes darab, mikromotor szervizelési költségeit is beleértve- valamint a fogászati anyagok beszerzésének költsége, a nyilvántartást és adatszolgáltatást biztosító számítógépes program beszerzésével, karbantartásával kapcsolatos költségek, az internetes szolgáltatás biztosítása és díja, a rendelő és a kapcsolódó helyiségek működtetése során felmerülő rezsiköltségek a Megbízottat terhelik. 

2.11.) Megbízott a fogorvosi szolgálat működtetését az Országos Egészségbiztosítási Pénztárral kötött finanszírozási szerződése alapján folyósított összegből biztosítja. Megbízó nem nyújt közvetlen anyagi támogatást Megbízott részére a szolgálat működtetéséhez, fenntartásához. 

2.12. A rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes vagy részleges cseréjével járó munkák elvégzéséről Megbízó gondoskodik. 

2.13.Megbízott kötelezettséget vállal arra, hogy

a./ tevékenységéről a Megbízó  felkérésére   írásos tájékoztatást ad a Megbízó részére,

b./ amennyiben tartozása és egyéb kötelezettség vállalása 60 napon belül nem kerültek kiegyenlítésre, erről haladéktalanul értesíti a Megbízót,

c./ gondoskodik a veszélyes hulladék gyűjtéséről és ártalmatlanításáról, 

d./ a feladat-ellátási szerződés hatályba lépésének napjára rendelkezik a szolgálat működtetéséhez szükséges felelősségbiztosítási szerződéssel, Bács-Kiskun Megyei Kormányhivatal Bajai Járási Hivatala Népegészségügyi Osztálya által kiadott működési engedéllyel, és az egészségbiztosító szervvel megkötött finanszírozási szerződéssel.  

2.14. A Megbízott tudomásul veszi, hogy:

a./ Megbízó jogosult a szerződésben vállalt kötelezettségek teljesítését ellenőrizni.  
     A folyamatos szakmai ellenőrzését a Bajai Járási Hivatal Népegészségügyi Osztálya látja      

     el.
b./ Megbízott a fogorvosi szolgálat működtetéséhez használatba adott rendelőépületben a Megbízó jóváhagyása nélkül egyéb egészségügyi vagy más tevékenységet nem folytathat.  

c) A használatba adott rendelőhelyiségben és a hozzátartozó egyéb helyiségekben bármilyen jellegű beruházást, átalakítást, felújítási és rendes gazdálkodás körét meghaladó munkát kizárólag az Önkormányzat előzetes írásbeli engedélyével végezhet. Önkormányzati engedély nélkül végrehajtott munkálatok esetében Megbízott köteles az eredeti állapot helyreállítására, a felmerülő károk megtérítésére. 

2.15. A fogorvosi körzethez tartozó terület Önkormányzat általi egyoldalú módosítása miatt bekövetkezett Megbízottat ért kár esetén – kivéve Mátételke kiválását a körzetből - az Önkormányzat kártalanítási kötelezettséggel tartozik, amelynek megállapításánál figyelembe kell venni a szolgálat OEP által finanszírozása keretében kapott egy éves összeget. 

2.16 A feladat-ellátási szerződés a- működési engedély megszerzésének és a finanszírozási szerződés megkötésnek feltételével - 2015. szeptember 01. napjával lép hatályba. Szerződő felek a feladat-ellátási szerződést 2015. szeptember 01. napjától határozatlan időre kötik.
2.17.  Jelen szerződés megszűnik: 

a) praxisengedély visszavonásával 

b) finanszírozási szerződés megszűnésével,

c) egyéb jogszabályban meghatározott esetekben 

2.18. Jelen szerződés megszüntethető:

a) közös megegyezéssel,

b) Mindkét fél részéről írásban közölt 6 hónapos rendes felmondás útján. (A felmondási idő a bejelentés érkezését követő naptól kezdődik.) A felmondási idő alatt Megbízott köteles a szerződéstől eredő feladatait ellátni.

c) Megbízó részéről írásos indokolással, azonnali hatályú felmondással, ha a Megbízott 

ca) szerződésben vállalt kötelezettségeit írásbeli felszólításra sem teljesíti, vagy folytatólagosan megszegi a jogszabályban foglalt működésre vonatkozó előírásokat,

cb) önálló egészségügyi tevékenység végzésére való jogosultságát bármely okból elveszti.

cc)) Ha a Megbízott ellen súlyos szakmai, etika, vagy büntetőjogi eljárás során jogerős elmarasztaló döntés született.

d) Megbízott részéről írásban közölt azonnali hatályú felmondással: 

da) ha a szolgáltató működéséhez szükséges feltételek olyan súlyosan hiányoznak, hogy az lehetetlenné tenné a feladat ellátását,

db) Ha a Megbízó a szerződés rendelkezéseit írásbeli felszólítás ellenére megszegi, ill. a szerződésellenes magatartást fa felszólítás ellenére tovább folytatja. 

2.19.Jelen szerződés közös megegyezéssel módosítható. Szerződő felek írásban kezdeményezhetik a szerződés módosítását különösen a finanszírozási feltételek, szakmai jogszabályok lényeges változása miatt, valamint egyéb bármelyik fél által lényegesnek ítélt körülmény megváltozása esetén. 

2.20. Szerződő felek megállapodnak abban, hogy az esetlegesen felmerülő vitás kérdéseket elsősorban tárgyalás útján egyezség keretében fogják rendezni. 

2.21.Jelen szerződésben nem szabályozott kérdésekben az egészségügyi, társadalombiztosítási jogszabályok, valamint a Polgári Törvénykönyv rendelkezései az irányadók. 
3.) Önkormányzat köteles Megbízott által a praxisjog megszerzését követő 15 napon belül, de legkésőbb 2015. augusztus 20. napjáig a feladat ellátási szerződés megkötésére.

4.) Ha valamelyik szerződő fél a 3. pontban jelölt határidőn belül a feladat-ellátási szerződés megkötését jelen előszerződés szabályaival ellentétben megtagadja, a másik fél a Polgári Törvénykönyv 6:73.§ (1) bekezdése szerint a bíróságtól kérheti a szerződés létrehozását. 

5) Szerződő felek bármelyike megtagadhatja a szerződés megkötését a Polgári Törvénykönyv 6:73. § (3) bekezdésében meghatározott esetekben.

6.) Jelen szerződés az aláírásának napján lép hatályba.

7.) Jelen előszerződés megszűnik a szerződő felek általkötött feladat-ellátási szerződés hatályba lépésének napjával.

8.) A jelen előszerződésben nem szabályozott kérdésekben a hatályos egészségügyi és társadalombiztosítási jogszabályok, valamint a Polgári Törvénykönyv rendelkezései az irányadók. 

9.) A szerződő felek az előszerződést elolvasás és értelmezés után, mint akaratukkal mindenben megegyezőt alulírott helyen és napon jóváhagyólag aláírták.  

Bácsalmás, 2015. ………..………….....

Megbízó képviseletében: 





Megbízott képviseletében

Németh Balázs                                 Horváth István 
         
 Dr.  Peret Adrian Dumitru 

polgármester távollétében:          . PBÜ.mb.osztályvezető             
                  fogorvos
Tóth Árpád  alpolgármester 

2. melléklet a 216/2015. (VII. 29.) Bácsalmás v. öh. jelölésű határozathoz
FELADAT-ELLÁTÁSI SZERZŐDÉS

Amely létrejött egyrészről Bácsalmás Város Önkormányzat /6430 Bácsalmás, Gr. Teleki u. 4-8. sz. képviselő: Németh Balázs polgármester/ mint Megbízó másrészről

Dr. Peret Adrian Dumitru egészségügyi egyéni vállalkozó (szül. Nagyvárad, 1967.10.08. anyja neve: Dumitriu Cornélia, eüi. váll. ig. száma: 43484494

adószáma: 67125760236, fogorvosi alapnyilvántartási sorszáma:A/79417) Váncsod, Kossuth u. 12. sz. alatti lakos, mint Megbízott között a mai napon az alábbiak szerint:

l.) Szerződés tárgya: a Bácsalmási II. számú fogászati körzetben a fogorvosi praxis működtetésére irányuló feladat-ellátási szerződés megkötése szerződő felek között

2). Megbízott vállalja területi ellátási kötelezettséggel szerződés l. számú mellékletében meghatározott, a bácsalmási II. számú fogászati körzetben a felnőtt lakosság fogászati egészségügyi alapellátás biztosítását, a szolgálat működtetését. 

Megbízó tájékoztatja Megbízottat, hogy az ellátási területből Mátételke bármikor kiválhat, Mátételkei Önkormányzat Képviselő-testületének döntése szerint. Tekintettel arra, hogy e változás lehetőségéről a szerződés megkötések előtt tájékoztattuk a Megbízottat Mátételke kiválása esetén Megbízottat a körzet területének módosításából eredően kártalanítási kötelezettség nem terheli.  

3.) A személyes ellátásra kötelezett orvos: Dr. Peret Adrian Dumitru (sz. Nagyvárad, 1967.10.08. anyja neve: Dumitriu  Cornélia, oklevél szám 378, képesítés: fogorvos, fogorvosok alapnyilvántartásában A/79417. sorszámú, , pecsétszám: 79417, a Magyar Orvosi Kamara tagja, praxisjoggal rendelkezik), aki , mint egészségügyi egyéni vállalkozó egészségügyi tevékenységét vállalkozása  nevében és felelősségére végzi.

4.) Megbízottat ügyeletben való részvételi kötelezettség nem terheli. 

5.) A Megbízott a helyettesítéséről és a helyettes díjazásáról maga gondoskodik. 

Megbízott helyetteseként: Dr. Bokros Valériát / orvosi dipl. száma: F-3/l98l.O.E.sz., szakorvosi bizonyítvány száma: 9l/l987 (fog és szájbetegségek), Orvosok Országos Nyilvántartásában 37966 szám alatt szerepel. Nevezett a Magyar Orvosi Kamara tagja. / jelöli meg. A helyettesítés helye: Bácsalmás, Hősök tere 14.sz. alatti fogászati rendelő
6.) Megbízott a fogorvosi feladatokat asszisztens közreműködésével végzi, díjazásáról Megbízott gondoskodik.  Az asszisztens helyettesítéséről és a helyettes díjazásáról Megbízott gondoskodik. Asszisztensként és az asszisztens helyetteseként csak olyan személy alkalmazható, aki megfelel e feladatkörre előírt személyi feltételeknek.  

7.) Megbízott fogászati alapellátási tevékenységét a mindenkor hatályos jogszabályi, szakmai és szakhatósági rendelkezéseknek megfelelően és az etikai magatartásra irányadó egyéb normák betartása mellett teljesíti. Vezeti a jogszabályokban előírt nyilvántartásokat és eleget tesz jelentési kötelezettségeinek. 

8.). A kötelező rendelési idő heti 30 óra, a rendelés helye: Bácsalmás, Gr. Teleki u. 12. sz. alatti fogászati rendelő. A rendelési időt meghatározásánál figyelembe kell venni, hogy hetente egy napon 4 órában (jelenleg csütörtökön délután 14 órától) fogszabályozást biztosító egészségügyi szolgáltató rendel. 

Rendelési idő: heti 30 óra
A későbbiek során a rendelési idő a szerződés módosítása nélkül, az önkormányzathoz, ill. a praxisengedélyt kiadó hatósághoz történő bejelentéssel változtatható, azonban a heti kötelező óraszámot teljesíteni kell.  

Megbízott kötelezettséget vállal arra, hogy e feladat-ellátási szerződés aláírását követő 5 napon belül felbontja a szerződést 60 napos határidővel a Pro Dentes Bt-vel a fogszabályozásra vonatkozóan.
9.) A Megbízott köteles az önkormányzatnak írásban bejelenteni, ha magánrendelést is tart. A rendelési idő kifüggesztésekor a magánrendelés és az OEP által finanszírozott rendelési időt jól láthatóan el kell különíteni, ezen elkülönítést a páciensek részére egyértelművé kell tenni.

10.) Megbízott bácsalmási II. számú fogászati szolgálat működtetéséhez Megbízottnak) térítésmentesen használatba adja a Megbízó tulajdonát képező Bácsalmás, Gr. Teleki u. 12. szám alatti ingatlanban lévő fogorvosi rendelőt és az ahhoz kapcsolódó egyéb helyiségeket. Megbízó a rendelőben lévő berendezési tárgyakat, orvosi műszereket, szakmai fogyóeszközöket ( a szakmai minimumfeltételeknek megfelelően) a Megbízó használatába adja. Az eszközök átadásáról leltárt kell készíteni. 

11.) Megbízott kötelezettséget vállal arra, hogy részt vesz a részére használatra átadott eszközök leltározásában, melynek módját a Megbízó leltározásra vonatkozó szabályzata tartalmazza. A szerződés felbontása, megszűnése esetén a leltár szerinti ingó és ingatlan vagyont Megbízott köteles rendeltetésszerű használatra alkalmas állapotban az önkormányzatnak visszaadni. A visszaadott tárgyakról leltárt kell felvenni. Az eszközök Megbízottnak történő használatba adását követően a gépek, eszközök karbantartása, pótlása,- a fogászati kezelőegység és kézi darabjai (turbina, könyök, egyenes darab, mikromotor szervizelési költségeit is beleértve- valamint a fogászati anyagok beszerzésének költsége, a nyilvántartást és adatszolgáltatást biztosító számítógépes program beszerzésével, karbantartásával kapcsolatos  költségek, az internetes szolgáltatás biztosítása és díja, a rendelő és a kapcsolódó helyiségek működtetése során felmerülő rezsiköltségek a Megbízottat terhelik.   

12.) Megbízott a fogorvosi szolgálat működtetését az Országos Egészségbiztosítási Pénztárral kötött finanszírozási szerződése alapján folyósított összegből biztosítja. Megbízó nem nyújt közvetlen anyagi támogatást Megbízott részére a szolgálat működtetéséhez, fenntartásához. 

13.). A rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes vagy részleges cseréjével járó munkák elvégzéséről Megbízó gondoskodik. 

14.)Megbízott kötelezettséget vállal arra, hogy

a./ tevékenységéről a Megbízó  felkérésére írásos tájékoztatást ad a Megbízó részére,

b./ amennyiben tartozása és egyéb kötelezettség vállalása 60 napon belül nem kerültek kiegyenlítésre, erről haladéktalanul értesíti a Megbízót,

c./ gondoskodik a veszélyes hulladék gyűjtéséről és ártalmatlanításáról, 

d./ a feladat-ellátási szerződés hatályba lépésének napjára rendelkezik a szolgálat működtetéséhez szükséges felelősségbiztosítási szerződéssel, Bács-Kiskun Megyei Kormányhivatal Bajai Járási Hivatala Népegészségügyi Osztálya által kiadott működési engedéllyel, és az egészségbiztosító szervvel megkötött finanszírozási szerződéssel.  

15.). A Megbízott tudomásul veszi, hogy:

a./ Megbízó jogosult a szerződésben vállalt kötelezettségek teljesítését ellenőrizni.  

     A folyamatos szakmai ellenőrzését a Bajai Járási Hivatal Népegészségügyi Osztálya látja el.

b./ Megbízott a fogorvosi szolgálat működtetéséhez használatba adott rendelőépületben a Megbízó jóváhagyása nélkül egyéb egészségügyi vagy más tevékenységet nem folytathat. 
c) A használatba adott rendelőhelyiségben és a hozzátartozó egyéb helyiségekben bármilyen jellegű beruházást, átalakítást, felújítási és rendes gazdálkodás körét meghaladó munkát kizárólag az Önkormányzat előzetes írásbeli engedélyével végezhet. Önkormányzati engedély nélkül végrehajtott munkálatok esetében Megbízott köteles az eredeti állapot helyreállítására, a felmerülő károk megtérítésére. 

16.). A fogorvosi körzethez tartozó terület Önkormányzat általi egyoldalú módosítása miatt bekövetkezett Megbízottat ért kár esetén – kivéve Mátételke kiválását a körzetből - az Önkormányzat kártalanítási kötelezettséggel tartozik, amelynek megállapításánál figyelembe kell venni a szolgálat OEP által finanszírozása keretében kapott egy éves összeget. 

17.) A feladat-ellátási szerződés a- praxisengedély megszerzésének és a finanszírozási szerződés megkötésének feltételével - 2015. szeptember 01. napjával lép hatályba. Szerződő felek  a feladat-ellátási szerződést  2015. szeptember 01.  napjától  határozatlan időre  kötik.   

18.)  Jelen szerződés megszűnik: 

a) praxisengedély visszavonásával 

b) finanszírozási szerződés megszűnésével,

c) egyéb jogszabályban meghatározott esetekben 

19.) Jelen szerződés megszüntethető:

a) közös megegyezéssel,

b) Mindkét fél részéről írásban közölt 6 hónapos rendes felmondás útján. (A felmondási idő a bejelentés érkezését követő naptól kezdődik.) A felmondási idő alatt Megbízott köteles a szerződéstől eredő feladatait ellátni.

c) Megbízó részéről írásos indokolással, azonnali hatályú felmondással, ha a Megbízott 

ca) szerződésben vállalt kötelezettségeit írásbeli felszólításra sem teljesíti, vagy folytatólagosan megszegi a jogszabályban foglalt működésre vonatkozó előírásokat,

cb) önálló egészségügyi tevékenység végzésére való jogosultságát bármely okból elveszti.

cc)) Ha a Megbízott ellen súlyos szakmai, etika, vagy büntetőjogi eljárás során jogerős elmarasztaló döntés született.

d) Megbízott részéről írásban közölt azonnali hatályú felmondással: 

da) ha a szolgáltató működéséhez szükséges feltételek olyan súlyosan hiányoznak, hogy az lehetetlenné tenné a feladat ellátását,

db) Ha a Megbízó a szerződés rendelkezéseit írásbeli felszólítás ellenére megszegi, ill. a szerződésellenes magatartást fa felszólítás ellenére tovább folytatja. 

20.)Jelen szerződés közös megegyezéssel módosítható. Szerződő felek írásban kezdeményezhetik a szerződés módosítását különösen a finanszírozási feltételek, szakmai jogszabályok lényeges változása miatt, valamint egyéb bármelyik fél által lényegesnek ítélt körülmény megváltozása esetén. 

21.) Szerződő felek megállapodnak abban, hogy az esetlegesen felmerülő vitás kérdéseket elsősorban tárgyalás útján egyezség keretében fogják rendezni. 

22.).Jelen szerződésben nem szabályozott kérdésekben az egészségügyi, társadalombiztosítási jogszabályok, valamint a Polgári Törvénykönyv rendelkezései az irányadók. 

23.) A szerződő felek az szerződést elolvasás és értelmezés után, mint akaratukkal mindenben megegyezőt alulírott helyen és napon jóváhagyólag aláírták.  

Bácsalmás, 2015. ………..………….....

Megbízó képviseletében: 





Megbízott képviseletében

